דניאל אלבס

דניאל אלבס דה סילבה (בפורטוגזית: Daniel Alves da Silva; נולד ב-6 במאי 1983, ז'ואזיירו, ברזיל) הידוע בשם דני אלבס, הוא כדורגלן עבר ברזילאי ששיחק בעמדת המגן הימני בנבחרת ברזיל, עד שנכנס למעצר באשמת תקיפה מינית ואונס. הוא השחקן השני המעוטר ביותר בהיסטוריה של הכדורגל, עם 44 תארים בקריירה הבוגרת, שני לליונל מסי, לו 45 תארים. אלבס החל את הקריירה שלו במועדון הכדורגל הברזילאי באהיה, ובנוסף שיחק בנבחרת ברזיל עד גיל 20. בשנת 2002 הוא עבר לסביליה בהשאלה לשישה חודשים. בתקופה זו, בשנת 2003, השתתף בגביע העולם לנוער וזכה עם נבחרתו בטורניר. אלבס נמנה עם שלושת השחקנים הטובים בטורניר. אחרי הטורניר חתם אלבס על חוזה כשחקן קבע בקבוצה. בעונת 2003/2004 שותף ב-29 משחקי ליגה. בתום עונת 2005/2006 זכה עם הקבוצה בגביע אופ"א, לאחר שהיה מהמצטיינים בניצחון 0–4 על מידלסברו במשחק הגמר. ביוני 2006, דיווחו מספר מקורות בתקשורת (כולל ה-BBC‏), שהוא מעוניין במעבר לליברפול, אך העסקה לא יצאה לפועל שכן סביליה וליברפול לא יכלו להסכים על סכום המעבר (הספרדים ציפו לתשלום של 12 מיליון פאונד). נשיא המועדון חוסה מריה דל נידו הצהיר על רצונו להשאיר את השחקן בקבוצה, "סביליה לא רוצה שאלבס יעזוב". זכה עם סביליה גם בסופר-קאפ האירופי, לאחר ניצחון 0–3 על ברצלונה. בדצמבר 2006 חתם על חוזה חדש עם סביליה, לשש שנים. בעונת 2006/2007 שותף אלבס ב-47 משחקים והבקיע חמישה שערים. בנוסף, הופיע בכל משחקי הקבוצה בגביע אופ"א ואף זכה בתואר לאחר ניצחון במשחק הגמר על אספניול. לאחר שנותיו הרבות בספרד קיבל אזרחות ספרדית - ועל כן הוא לא נחשב כשחקן זר, ולא נזקק לאישור עבודה על מנת לשחק במדינות האיחוד האירופי. ב-1 באוגוסט 2007, אמר לתקשורת הברזילאית שהוא רוצה לעזוב את סביליה לאחת מענקיות אירופה, ומאוחר יותר חזר והצהיר בעיתון מארקה על רצונו לעזוב את סביליה, וטען שהוא לא ידחה הצעה מצ'לסי. ב-16 באוגוסט 2007, סביליה דחתה הצעה של צ'לסי על אלבס, ולאחר מכן דחתה שתי הצעות נוספות של צ'לסי עבור השחקן. המועדון החשיב את ההצעות "באופן מובהק מתחת לסטנדרטים". אלבס הביע את תדהמתו לגבי נשיא הקבוצה שדחה את הצעותיה של צ'לסי בעבורו, לאחר נפילת העברתו לסטמפורד ברידג', כאשר צ'לסי החתימה את חברו לנבחרת ברזיל ז'וליאנו בלטי בעבור סכום העברה נמוך בהרבה. בעונת 2007/2008 זכה עם סביליה בסופר קאפ הספרדי והופיע לראשונה בליגת האלופות. שם הגיע עד לשמינית הגמר, בו הודחה קבוצתו על ידי פנרבחצ'ה. בליגה, היה השחקן עם מספר ההופעות השני בגודלו - 33 הופעות. באפריל 2008 הגיע מועדון ברצלונה להסכם עם השחקן, לפיו הברזילאי ישחק במדי הקבוצה החל מעונת 2008/2009‏ השחקן הוצג כשחקן הקבוצה באופן רשמי בתחילת חודש יולי. סכום ההעברה תמורתו היה 32 מיליון אירו. ב-25 באוקטובר 2008 הבקיע את שערו הראשון במדי ברצלונה בבעיטה חופשית, בניצחון 5:0 על אלמריה. אלבס החמיץ בעונה זו מספר מועט מאוד של דקות, והיה לו חלק חשוב בזכייה של הקבוצה בטרבל - אליפות הליגה הספרדית, גביע המלך הספרדי וליגת האלופות. הוא הושעה מגמר ליגת האלופות מפני שצבר כרטיסים צהובים. הבקיע חמישה שערים ב-54 הופעות בעונה זו. בעונה הבאה הבקיע שלושה שערים ובישל עשרה נוספים - רק צ'אבי וליונל מסי בישלו יותר ממנו בעונה זו, הוא עזר לקבוצה להעפיל לחצי גמר ליגת האלופות ולזכות שנה שנייה ברציפות בליגה הספרדית, תוך השלמת ניצחון שני ברציפות על ריאל מדריד בסנטיאגו ברנבאו. בשנת 2011 זכה אלבס עם ברצלונה באליפות העולם לקבוצות לאחר ניצחון 0–4 במשחק הגמר על סנטוס הברזילאית. בעונת 2014/2015 זכה בטרבל עם המועדון. ב-2 ביוני 2016 הודיעו דני אלבס וקבוצתו ברצלונה על עזיבתו באופן רשמי. ב-27 ביוני 2016 דני אלבס חתם לשנתיים ביובנטוס האיטלקית. והיה שותף להדחת קבוצתו הקודמת ברצלונה ברבע גמר ליגת האלופות והעפלה לגמר ליגת האלופות שם הובסה על ידי ריאל מדריד בתוצאה 4:1. ב-21 ביוני 2017 שוחרר אלבס מיובנטוס וב-12 ביולי חתם בפאריס סן ז'רמן. במשחק הראשון כבש שער בסופר קאפ הצרפתי נגד מונקו שם שיחק בעמדת הכנף (בעוד הוא רגיל לשחק בעמדת המגן). ב-31 במרץ 2018 זכה אלבס בגביע הליגה הצרפתית עם קבוצתו פאריס סן ז'רמן והפך לשחקן המעוטר אי פעם בהיסטוריה של הכדורגל עם 36 תארים כאשר הוא חולף על פני ראיין גיגס. ב-8 במאי 2018, בגמר הגביע הצרפתי, נפצע אלבס ברגלו והחמיץ את מונדיאל 2018. ביוני 2019 הודיע אלבס שהוא עוזב את פאריס סן ז'רמן לאחר שתי עונות במועדון בהן זכה בשתי אליפויות צרפת, בגביע הצרפתי ובגביע הליגה הצרפתי. ב-1 באוגוסט 2019 חתם לשלוש עונות וחצי בסאו פאולו מליגת העל הברזילאית. בקבלתו של אלבס נכחו כמעט 45 אלף איש, וכן מספר שחקני עבר, ביניהם דייגו לוגאנו, לואיס פביאנו, הרנאנס וקאקה. בסאו פאולו קיבל אלבס את המספר 10, ובעונתו הראשונה שיחק בעיקר בקישור, כשהוא מתפקד כקפטן הראשון של הקבוצה. בשנת 2021 מונה הרנן קרספו למאמן סאו פאולו, והחזיר את דני אלבס לעמדתו הקודמת כמגן ימני. באותה שנה הפסיק דני אלבס להיות קפטן הקבוצה, בעקבות חזרתו של ז'ואאו מירנדה לסאו פאולו לאחר עשר שנות היעדרות. באותו שנה זכתה הקבוצה באליפות סאו פאולו בכדורגל, שהייתה התואר הראשון של הקבוצה מאז הזכייה בגביע סודאמריקנה בשנת 2012. ב-10 בספטמבר 2021 עזב דני אלבס את סאו פאולו בעקבות מחלוקות כלכליות. ב 12 בנובמבר 2021 שב אלבס לברצלונה לאחר שש שנים. ב-6 בפברואר 2022 כבש בניצחון ברצלונה על אתלטיקו מדריד. ב-22 ביולי 2022 חתם באוניברסידד נסיונל מליגת העל המקסיקנית. אלבס זכה להופעתו הראשונה עם נבחרת ברזיל בתור שחקן מחליף במשחק ידידות נגד נבחרת אקוודור ב-10 באוקטובר 2006. שלושה ימים לאחר מכן פתח במשחק ידידות נגד מועדון כדורגל מכווית. ב-15 ביולי 2007, בגמר קופה אמריקה 2007, בישל והבקיע בניצחונה של ברזיל נגד ארגנטינה. אלבס לא היה שחקן קבוע בהרכב נבחרתו במוקדמות מונדיאל 2010, בעיקר בשל העדפתו של מאמן הנבחרת, דונגה, את מאייקון בעמדת המגן הימני. הוא כן הרבה להשתתף כמחליף, לעיתים רבות דווקא בעמדת הקשר השמאלי או הימני. בטורניר גביע הקונפדרציות 2009 עזר לנבחרת ברזיל לזכות בתואר, לאחר שהבקיע את שער הניצחון בחצי הגמר מול נבחרת דרום אפריקה בבעיטה חופשית קרוב לסיום המשחק. במשחק הגמר עלה כמחליף, פעם נוספת, ולאחר כניסתו השלימה נבחרת ברזיל מהפך על נבחרת ארצות הברית מפיגור 1–2 להובלה 2–3 וזכייה בתואר. אלבס נכלל גם בסגל הנבחרת למונדיאל 2014, בו הגיעה הנבחרת למקום הרביעי. אלבס נכלל לסגל ברזיל לקופה אמריקה 2019, לאחר שדנילו נפצע. באותו טורניר, זכה אלבס עם נבחרת ברזיל ונבחר לשחקן המצטיין של טורניר זה. באולימפיאדת טוקיו 2020 זכה יחד עם נבחרת ברזיל במדליית זהב בכדורגל. נכלל בסגל נבחרת ברזיל לטורניר מונדיאל 2022. ב-20 בינואר 2023 דווח כי אלבס נעצר והובא בפני שופט בחשד לאונס ותקיפה מינית. בעקבות ההאשמות הוחלט בקבוצתו להתיר את חוזהו במועדון. הוא הושם במעצר בהמתנה למשפט. ב-22 בפברואר 2024 הורשע בתקיפה מינית ונידון ל-4.5 שנות מאסר בפועל. במרץ 2024 השתחרר בערבות, עד לסיום הדיון בערעורו, לאחר 14 חודשים בכלא. נכון ל-22 במאי 2022 כולל הופעות בגביע הברזילאי, גביע המלך הספרדי, קופה איטליה, הגביע הצרפתי וגביע הליגה הצרפתי. כולל הופעות בליגה האירופית, ליגת האלופות, גביע ליברטדורס וגביע סודאמריקנה. כולל הופעות בליגת האלופות של CONCACAF, קופה דה נורדסטה, הסופר קאפ האירופי, הסופר קאפ הספרדי, גביע העולם למועדונים, הסופר קאפ הצרפתי ואליפות סאו פאולו בכדורגל. הופעות בגביע אופ"א הופעה בסופר קאפ האירופי הופעות בליגת האלופות הופעה בסופר קאפ האירופי, שתי הופעות בסופר קאפ הספרדי הופעה אחת בסופר קאפ האירופי, שתי הופעות בסופר קאפ הספרדי, שתי הופעות בגביע העולם למועדונים שתי הופעות בסופר קאפ הספרדי הופעה אחת בסופר קאפ האירופי, שתי הופעות בסופר קאפ הספרדי, הופעה אחת בגביע העולם למועדונים הופעה בסופר קאפ הספרדי הופעה אחת בסופר קאפ האירופי, שתי הופעות בסופר קאפ הספרדי, שתי הופעות בגביע העולם למועדונים הופעה בגביע האלופות הצרפתי הופעות בגביע ליברטדורס וגביע סודאמריקנה הופעות באליפות סאו פאולו בכדורגל הופעות בגביע ליברטדורס הופעות באליפות סאו פאולו בכדורגל נכון ל-6 ביוני 2022 באהיה קופה דה נורדסטה: 2002 סביליה גביע אופ"א (2): 2005/06, 2006/07 גביע המלך הספרדי (1): 2006/07 הסופר קאפ האירופי (1): 2006 הסופר קאפ הספרדי (1): 2007 ברצלונה אליפות ספרד (6): 2008/09, 2009/10, 2010/11, 2012/13, 2014/15, 2015/16 גביע המלך הספרדי (4): 2008/09, 2011/12, 2014/15, 2015/16 ליגת האלופות (3): 2008/09, 2010/11, 2014/15 הסופר קאפ האירופי (3): 2009, 2011, 2015 הסופר קאפ הספרדי (4): 2009, 2010, 2011, 2013 אליפות העולם לקבוצות (3): 2009, 2011, 2015 יובנטוס אליפות איטליה (1): 2016/17 הגביע האיטלקי (1): 2016/17 פריז סן-ז'רמן אליפות צרפת (2): 2017/18, 2018/19 הגביע הצרפתי (1): 2017/18 הסופר קאפ הצרפתי (2): 2017, 2018 גביע הליגה הצרפתית (1): 2018 סאו פאולו אליפות סאו פאולו (1): 2021 נבחרת ברזיל קופה אמריקה: 2007, 2019 גביע הקונפדרציות: 2009, 2013 הנבחרת האולימפית של ברזיל מדליית זהב אולימפית: טוקיו 2020 ברזיל עד גיל 20 גביע העולם בכדורגל עד גיל 20: 2003 השחקן המצטיין של קופה אמריקה (1): 2019 השחקן המצטיין של גביע אופ"א (1): 2005/06 השחקן המצטיין של הסופר קאפ האירופי (1): 2006/07 קבוצת השנה של אופ"א (5): 2007, 2009, 2011, 2015, 2017 כדור הארד של גביע העולם בכדורגל עד גיל 20 (1): 2003 נבחרת העונה של אליפות סאו פאולו (1): 2021 מגן העונה בלה ליגה (1): 2008/09 נבחרת הטורניר בגביע הקונפדרציות (1): 2013 נבחרת העונה בלה ליגה (1): 2014/15 נבחרת העונה בסרייה א' (1): 2016/17 נבחרת הטורניר בקופה אמריקה (1): 2019 הכי הרבה זכיות בסופר קאפ האירופי (4) (במשותף עם פאולו מלדיני): 2006, 2009, 2011, 2015 הכי הרבה הופעות בסופר קאפ האירופי (5) (במשותף עם פאולו מלדיני): 2006, 2007, 2009, 2011, 2015 מדיה וקבצים בנושא דניאל אלבס בוויקישיתוף אתר האינטרנט הרשמי של דניאל אלבס (בספרדית, בקטלאנית, בפורטוגזית ובאנגלית) דניאל אלבס, ברשת החברתית פייסבוק דניאל אלבס, ברשת החברתית אקס (טוויטר) דניאל אלבס, ברשת החברתית אינסטגרם דניאל אלבס, ברשת החברתית טיקטוק דניאל אלבס, באתר Transfermarkt דניאל אלבס, באתר Soccerway דניאל אלבס, באתר BDFutbol דניאל אלבס, באתר WorldFootball.net דניאל אלבס, באתר National Football Teams דניאל אלבס, באתר FootballDatabase.eu דניאל אלבס, באתר ESPN פרופיל השחקן, באתר הרשמי של ברצלונה BeSoccer, Ya solo le queda el Mundial: Alves ganó su 47º título y el penúltimo que le faltaba, Pundit Arena, ‏2021-08-07 (בפורטוגזית) Liverpool cleared to sign Alves Liverpool move for Alves stalls Sevilla keep hold of Alves Premiership - Alves courts Chelsea move סוכנויות הידיעות, סביליה: "דני אלבס לא עובר לצ'לסי", באתר ynet, 16 באוגוסט 2007 Alves reveals Del Nido dismay Barcelona Agree Deal With Alves goal.com פירוט הסטטיסטיקה של אלבס בעונת 2008/09, האתר הרשמי של מועדון הכדורגל ברצלונה סטטיסטיקות של דני אלבס באתר soccernet של ESPN עכשיו זה רשמי: דני אלבס חתם ביובנטוס על חוזה לשנתיים, באתר וואלה, 27 ביוני 2016 מעל כולם: אלבס הפך לשחקן המעוטר אי פעם, באתר ערוץ הספורט, 1 באפריל 2018 אלבס נפרד מפ.ס.ז', דיווח: עשוי לחזור לבארסה, באתר ONE‏, 23 ביוני 2019 דני אלבס חתם בסאו פאולו, באתר ערוץ הספורט, 2 באוגוסט 2019 עם 40 אלף ביציע וקאקה במגרש: דני אלבס הוצג, באתר ONE‏, 7 באוגוסט 2019 ‏אלבס הוצג לעיני 45 אלף אוהדים: "רוצה לשחק במונדיאל", באתר ספורט1 נדב יעקבי, הפריחה המחודשת של דני אלבס, באתר ynet, 6 באוגוסט 2021 Josh Lawless, Compilation Of Dani Alves As A Central Midfielder Aged 37 Shows He's A Complete Player, sportbible, ‏7 בינואר 2021 (באנגלית) Daniel Edwards, Dani Alves still 'the best right-back in the world' - Crespo could make Brazilian's World Cup 'dream' come true, goal.com, ‏5 במאי 2021 (באנגלית) אחרי כשמונה חודשים: הרנן קרספו פוטר מסאו פאולו, באתר וואלה, 13 באוקטובר 2021 דני אלבס החרים את האימון ועזב את סאו פאולו, באתר ONE‏, 10 בספטמבר 2021 יעד מפתיע: דני אלבס חתם בפומאס המקסיקנית, באתר ONE‏, 22 ביולי 2022 Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) מסתבך בגדול: דני אלבס נידון למעצר ללא ערבות, באתר ONE‏, 20 בינואר 2023 Mexican club Pumas opt to terminate Dani Alves' contract after his arrest over sexual assault allegations, www.eurosport.com, ‏21 בינואר 2023 (באנגלית) Abigail Parra, ¡Oficial! Dani Alves queda fuera de Pumas tras el escándalo, Mediotiempo (בספרדית) יישאר במעצר: בקשתו של דני אלבס להשתחרר בערבות נדחתה, באתר ynet, 21 בפברואר 2023 הדרמה במשפט של דני אלבס: המשפחה "סולקה", העדות הקשה, באתר וואלה, 6 בפברואר 2024 מערכת וואלה! ספורט‏, דני אלבס הורשע בתקיפה מינית ונשפט למאסר של 4 שנים וחצי, באתר וואלה, 22 בפברואר 2024 מחוץ לכלא: דני אלבס שוחרר בערבות אחרי 14 חודשים | ספורט 5 - VOD, נבדק ב-2024-03-26